**Muchiile Pământului**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rotund e Pamântul şi taie la muchii

Când omul îi caută lama,

Noi toţi îl ciupim peste tot, ca păduchii

Şi Terra de mult ne-a prins teama!

Se scutur’ şi munţii, stârniţi din adâncuri,

Şi marea zbârleşte-a ei coamă

Când omul aţâţă-ale lumii străfunduri

Şi nu-şi dă un strop măcar seama.

Deprinşi suntem veşnic răsfăţ să ne-aducă

Natura, ofrande şi jertfe,

De zei parcă-am fi pe-un Olimp ce-i nălucă,

Dar vin peste noi zile sterpe …

Ne scurgem prin timp cu trufie mârşavă,

Numind involuţia « progres »,

Făcând din Pamânt o făptură bolnavă,

Din care nimic n-am ales.

Se scutură zarea şi nu ne mai vede,

Căci suntem cu mult prea departe,

În planuri frumoase Pamântul nu crede,

Căci ştie că toate-s deşarte.

E trist că ne naştem din ce vom distruge,

Că trecem cu moartea prin viaţă,

Neştiind că din noi, chiar, viaţa se scurge,

Râzându-ne tragic în faţă …